पाएं अपने शहर की ताज़ा ख़बरें और फ्री ई-पेपरडाउनलोड करें
कुत्ते को पत्थर मारने को लेकर हुए विवाद में दो पक्षों के लोग आमने सामने आ गए। इस दौरान मारपीट में कई लोगों के सिर फूट गए। घटना ककराना गांव की है।
आरोप है कि कुत्ते के मालिक ने अपने परिजनों के साथ मिलकर पहले तो प्लाट में गोबर डालने जा रही दो लड़कियों की पिटाई कर दी। जब उनके परिजन बीच बचाव में आए तो लाठियों से उन पर भी हमला कर दिया। घायलों को कलानौर के सरकारी अस्पताल में दाखिल कराया गया है। काहनौर चौकी पुलिस के अनुसार, मामले में ककराना के पीड़ित पक्ष कुलदीप की शिकायत पर 7 लोगों के खिलाफ केस दर्ज किया है।
परिवार पर लाठियों से किया हमला
शिकायतकर्ता कुलदीप के अनुसार शनिवार को सुबह करीब 6 बजे उसकी भाभी मुकेश अपनी दो लड़कियों के साथ अपने प्लाट में गोबर डालने जा रही थी। रास्ते में उनके पड़ोसी करतार के पालतू कुते ने भोंकना शुरू कर दिया। इसी बीच उसकी भतीजी सविता ने पत्थर उठाकर कुत्ते पर फेंक दिया।
आरोप है कि पत्थर फेंकने पर सुनील व करतार ने सविता व मोनिका के साथ कहासुनी और मारपीट की। जब कुलदीप व परिजन बच्चों को बचाने के लिए पहुंचे तो आरोपी सुनील और उसके परिवार के लोगों ने उन पर लाठियों से हमला कर दिया।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva zho_Hant eng_Latn